**Miriam Amanda Wallace «Ma» Ferguson** (født 13. juni 1875 i Bell County i Texas, død 25. juni 1961 i Austin) var den første kvinnelige guvernør av Texas i 1925. Hun hadde posten inntil 1927, senere ble hun valgt til en ny periode i 1932 og tjenestegjorde inntil 1935.

Liv og virke
------------

### Bakgrunn

Etter studier ved Salado College i Bell County og Baylor Female College giftet hun seg i 1899 med James E. Ferguson. «Ma» Ferguson var guvernørens hustru (*First Lady of Texas*) i ektemaken «Pa» Fergusons embetsperiode som guvernør 1915–1917. «Pa» Ferguson ble avsatt og forbudt å senere stille til valg til noen embeter i Texas. Av den grunn kandiderte Miriam A. Ferguson i guvernørvalget i 1924.

### Guvernør i Texas

I demokratenes primærvalg vant Ferguson mot Felix D. Robertson, som ble støttet av Ku Klux Klan og som gikk inn for alkoholforbud. I selve guvernørvalget beseiret hun republikaneren George C. Butte. 

Ved embetstiltredenen den 20. januar 1925 var hun den andre kvinnelige guvernøren i USAs historie. Som guvernør fikk hun igjennom en lov mot masker, i den hensikt å ramme Ku Klux Klan. Men loven ble satt til side av domstolene. Hun benådet 100 fanger i måneden, noe som førte til heftig kritikk. 

Ifølge motstanderne tok både hun og guvernørens mann «Pa» Ferguson imot bestikkelser i samband med benådninger og delstatens veigbyggingsprosjekter. 
Forsøket på å avsette også «Ma» Ferguson mislyktes, men kritikken mot henne hjalp Dan Moody til seier i demokratenes primærvalg før guvernørvalget i 1926. I primærvalget i 1930 tapte hun mot Ross S. Sterling som vant selve guvernørvalget og fikk i embetet møte velgernes misnøye i den store depresjonens Texas. 

Ferguson beseiret Sterling i primærvalget i 1932 og vant så selve guvernørvalget mot republikaneren Orville Bullington. «Ma» Ferguson var mindre kontroversiell i sin andre embetsperiode som guvernør. Hun stilte ikke opp til gjenvalg i guvernørvalget i 1934.

### En siste kampanje

«Ma» Ferguson stilte som kandidat en gang til i demokratenes primærvalg før guvernørvalget 1940. Den gangen var hennes kampanje radikal i og med at hun gikk inn for en storsatsing på utdannelse, sosialstøtte for eldre texanere, og dessuten ytret støtte til fagforeningsbevegelsen. Hun tapte mot en mer konservativ kandidat, W. Lee O'Daniel.

Miriam A. Ferguson døde i 1961 og ble gravlagt på Texas State Cemetery i Austin.

Referanser
----------

1. 1 2   Encyclopædia Britannica Online, oppført som Miriam Ferguson, Encyclopædia Britannica Online-ID biography/Miriam-Ferguson, besøkt 9. oktober 2017[Hentet fra Wikidata]
2. 1 2   GeneaStar, GeneaStar person-ID wallacem[Hentet fra Wikidata]
3. 1 2   Ferguson, Miriam Amanda (13 June 1875–25 June 1961), governor of Texas, oppført som Miriam Amanda Ferguson, besøkt 9. oktober 2017[Hentet fra Wikidata]
4. 1 2   Find a Grave, oppført som Miriam Amanda Ferguson, Find a Grave 330, besøkt 9. oktober 2017[Hentet fra Wikidata]
5. ↑  «Portraits of Texas Governors: The Politics of Personality». Texas State Library. Besøkt 13. april 2007.
6. ↑  Texas Governors: The Politics of Personality. Part 1: 1915-1927. Texas State Library.
7. ↑  Miriam A. Ferguson Arkivert 10. januar 2012 hos Wayback Machine.. Texas Politics: Governors of Texas. University of Texas.
8. ↑  Miriam Ferguson Arkivert 21. april 2009 hos Wayback Machine.. Spartacus Schoolnet.
9. ↑  Ferguson, Miriam Amanda Wallace (1875-1961). The Political Graveyard.

Eksterne lenker
---------------

* Biografi på National Governors Associations websted

(en) Miriam A. Ferguson hos Find a Grave

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** SUDOC
 |